|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-64/2015-02/4  22.06.2015. године  Немањина 22-26  Б е о г р а д |

**Одговор на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12 и 14/15) достављамо вам Одговор 1 на захтев за додатне информације или појашњења у вези са припремањем понуде за јавну набавку закупа пословног, магацинског простора и опреме, број јавне набавке O-17/2015:

**Питање 1:**

Обраћамо Вам се поводом ЈН О-17/2015 – закуп пословног, магацинског простора и опреме, **Партија 2.** У делу 6/2 Техничка спецификација за Партију 2 ставили сте процењену вредност партије:141.000,00 дин. без ПДВ односно 169.200,00 дин. са ПДВ, и тај износ се односи на период од 12 месеци, као и да у ту цену улазе поред закупа и сви пратећи трошкови – комуналне услуге, чишћење/одржавање, вода, грејање, електрична енергија, телефон и сл.

Поменути пратећи трошкови су променљиви износи који се не могу предвидети ни за месец дана а посебно не за целу годину, зависе од ценовника јавних предузећа која пружају те услуге и остварене потрошње, променљиви су од месеца до месеца, стога вам предлажемо да трошкове раздвојите од цене закупа пословног простора и да се они плаћају посебно према рачунима који су заиста и направљени за пословни простор који буде изабран на основу ЈН за поменуту Партију 2.

Цена коју сте Ви предвидели за ову Партију 2 ЈН када се подели са 12 месеци на месечном нивоу износи 11.750,00 динара без ПДВ, тј. 14.100,00 динара са ПДВ, што је довољно само за закуп пословног простора који сте ви предвидели у вашој спецификацији за Партију 2, никако за укупан износ закупа и пратеће трошкове.

Такође напомињемо да сте за Партије 9 и 10 издвојили цене из закупа трошкове грејања и телефона, они ће се наплаћивати према утрошку, а Партију 2 нисте, што све понуђаче не ставља у исти положај. Исте услове сте предвидели за партију 1 и 2, а већу процењену вредност сте ставили за Партију 1 која се односи на Прокупље иако је пословни простор који се тражи мањи у односу на Партију 2, а ради се о два подручја сличне развијености.

Надамо се да ћете изменити спецификације за Партију 2, и усагласити са осталим Партијама ове ЈН.

**Одговор:**

Наручилац остаје при условима датим у Техничкој спецификацији за ову јавну набавку.